《凤凰台》
宋代·马之纯

凤凰不见祇空台，底事台存凤不来。应到缑山还且住，定游阿阁不能回。

江山不改当时旧，宾客何妨尽日陪。待作箫声勾唤处，有时飞舞下云堆。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。